**VIZIJA RAZVOJA TEŠNJA**  
  
Jedinstvena ekološka i turistička oaza sa razvijenim gradskim i seoskim poduzetništvom i infrastrukturom, modernim školama i bogatim kulturnim i sportskim životom, otvorena i komunikacijski uvezana unutar općine i sa okruženjem.

OSTVARENJE OVE VIZIJE JE PRIORITETAN, DUGOROČAN I ZAJEDNIČKI ZADATAK ZA OPĆINSKU UPRAVU, PODUZETNIKE, NEVLADINE ORGANIZACIJE I GRAÐANE TEŠNJA.

**MISIJA LOKALNE UPRAVE TEŠNJA**

*Prihvatajući pokretačku i integrativnu ulogu u ostvarenju vizije razvoja Tešnja, općinska uprava će unaprijediti svoj rad i resurse tako da bude:***· PRVENSTVENO U SLUŽBI GRAÐANA**, rješavanja njihovih problema i prihvatanja njihovih inicijativa. To, prije svega, znači

· **Unapređenje EFIKASNOSTI**, kako u pogledu bržih, kvalitetnijih, dostupnijih i jeftinijih usluga sa decentraliziranom organizacijom i pojednostavljenim procedurama prilagođenim građanima, tako i u pogledu bolje riješenih infrastrukturnih i komunalnih problema na cijeloj teritoriji općine,

· **Unapređenje TRANSPARENTNOSTI**, postizanjem pune javnosti rada, odgovornosti i kontrole od strane građana,

· **Maksimalno UČEŠĆE građana u odlučivanju** o svim bitnim pitanjima iz nadležnosti općinske uprave i razvoja Tešnja;

**· ISTINSKI PARTNER PODUZETNICIMA I NJIHOVIM UDRUŽENJIMA**

· stvaranjem podsticajnog privrednog ambijenta i uslova za lokalni ekonomski razvoj,

· maksimalnim uključivanjem poduzetnika u planiranje i ostvarivanje razvoja Tešnja,

· pružanjem brzih, kvalitetnih i transparentnih usluga poduzetnicima i potencijalnim investitorima iz svoje nadležnosti,

· pružanjem podrške i pomoći u ostvarivanju njihovih interesa kod viših organa vlasti;

**· VAŽAN ČINILAC IZGRADNJE CIVILNOG DRUŠTVA**

· stvaranjem ambijenta i uslova za razvoj građanskih inicijativa i rad nevladinih organizacija,

· rješavanjem problema mladih i njihovim maksimalnim uključivanjem u sve aspekte društvenog života Tešnja.

U ostvarivanju svoje misije, općinska uprava će, svojim radom i odgovornošću, predstavljati primjer za sve druge. To podrazumijeva novi sistem vrijednosti u kojem će:

**- VIJEĆNICI U OPĆINSKOM VIJEĆU -**  
- biti prvenstveno predstavnici građana koji su ih birali i njihovih interesa, i u tom smislu imati stalnu komunikaciju sa njima,  
- imati konstruktivan i tolerantan pristup u svom radu,  
- biti savjesni i odgovorni u svom radu,  
- biti samoinicijativni kad je to neophodno,  
- sa neophodnim nivoom obrazovanja i opće kulture,  
- posvećeni dobrobiti svih građana i ostvarenju vizije razvoja Tešnja;

**- RUKOVODIOCI U OPĆINSKOJ UPRAVI -**  
- biti stručni, efikasni i odgovorni za svoj rad i rad podređenih,  
- imati dobre organizacijske sposobnosti,  
- poznavati informatiku i strane jezike,  
- imati zavidan nivo opće kulture,  
- biti depolitizirani u svom radu,  
- imati veća ovlašćenja i odgovornosti u rukovođenju,  
- biti komunikativni i otvoreni za saradnju, kako sa podređenim tako i prema drugim službama.

**- SVI ZAPOSLENI U OPĆINSKOJ UPRAVI - biti**  
– obrazovani i stručni u poslovima koje obavljaju,  
- uredni, ažurni i sistematični,  
- disciplinovani i i odgovorni,  
- samoinicijativni i kreativni,  
- komunikativni i susretljivi,  
- uvažavani od pretpostavljenih i od građana,  
- motivisani za rad i sa željom za usavršavanjem.